Rose Leslie

Rose Eleanor Arbuthnot-Leslie (Aberdeen, Eskoziar, 1987ko otsailaren 9a), Rose Leslie izen-deiturez ezagunagoa, aktorea da. Ospetsua da Game of Thrones telesailean Ygritteren rola jokatu zuelako; Downton Abbey telesailean, Gwen Dawsonen rola; eta The Good Fight telesailean, Maia Rindellen rola.

Bizitza 
Eskoziako Aberdeen hirian jaio zen eta Lickleyhead gazteluan hazi zen 10 urte bete zituen arte. Bere aita, Aberdeenshireko Leslie Klaneko buruzagia zen. Gaur egun XII. mendeko Wardhill gazteluan bizi da bere familia.

Milldfield Schoolen egin zituen bere lehen ikasketak, ondoren London Academy of Music and Dramatic Arten graduatu zen, eta bertan Bachelor of Arts saria jaso zuen.

2009an hasi zen aktore lanetan.

Game of Thrones telesailean Jon Snowren papera antzezten zebilen Kit Harrington ezagutu zuen, eta bikote harreman bat hasi zuten. 2018an ezkondu ziren Lesliren familiaren Wardhill gazteluan.

Aktore ibilbidea 
2009an egin zuen debuta aktore bezala, New Town telesailean, Rhian pertsonaiaren paperean. Lan honi esker, BAFTA bat jaso zuen aktore berri onenaren kategorian.

Antzerkian ere aritu zen, eta Nell Leyshon Bedlam antzezlanarekin The Globeko eszenatokira igo zen.

Honen ondoren, bere paper ezagunenetako bat heldu zitzaion, Downton Abbey telesaileko Gwen Dawsonen papera hain zuzen ere. ITVko Telesail honen lehen denboraldiko atal guztietan lan egin zuen.

Zineman ere lan egin zuen, Jehny Downhamen Before I Die eleberriaren egokitzapena den Now is Good filmean 2012an, Fiona pertsonaiaren paperean edo Honeymoon filmean Bearen paperean Harry Treadawayekin batera.

2012an, hasi zen HBOren Game of Thrones telesail ospetsuan lanean Ygritte pertsonaiaren paperean. Telesailaren hiru denboralditan egin zuen lan, guztira 17 ataletan.

Utopia telesail britaniarreko bigarren denboraldian ere hartu zuen parte, MI5eko Milner agentearen rolean.

Gaur egun, The Good Wife telesailaren bigarren zatia den The Good Fight telesailean ari da lanean, Maia Rindell pertsonaiaren paperean.

Filmografia

Zinema

Telesailak

Bideo-jokoak

Sariak 

Aberdeendarrak
Eskoziako aktoreak
Emakume aktoreak
Game of Thrones telesaileko aktoreak